Esély Szociális Társulási Tanács 

Elnökének
ELŐTERJESZTÉSE
a Társulási Tanács 2020. februári ülésére

Ügyiratszám: VII/96-1/2020.
Tárgy: Esély Szociális Társulás 2020. évi költségvetése
Az előterjesztés tárgyalása az Esély Szociális Társulás Társulási Tanács 4/2013.(V.30.) sz. határozatával jóváhagyott Szervezeti és Működési Szabályzata (továbbiakban: SZMSZ) IV. fejezet 11. pontja alapján nyilvános ülésen történik.

Tisztelt Társulási Tanács!
Az Országgyűlés 2019. július 12-én fogadta el Magyarország 2020. évi központi költségvetéséről szóló 2019. évi LXXI. törvényt. Az államháztartásról szóló 2011. évi CXCV. törvény 26.§ (1) bekezdés d.) pontja értelmében és a törvény 23.§-24.§.-ban meghatározottak szerint a Társulás költségvetési határozat tervezetét a társulási tanács munkaszervezeti feladatait ellátó költségvetési szerv vezetője készíti el, melyet a társulási tanács elnöke 2020. február 15-éig nyújt be a Társulási Tanácsnak.
A 2020. évi költségvetési határozat-tervezet előkészítéséhez a legfontosabb előírásokat a következő jogszabályok tartalmazzák:
· Magyarország 2020. évi központi költségvetésről szóló 2019. évi LXXI. törvény (továbbiakban: költségvetési törvény)

· Magyarország gazdasági stabilitásáról szóló 2011. évi CXCIV. törvény (továbbiakban Gst.)
· Az államháztartásról szóló 2011. évi CXCV. Törvény (továbbiakban: Áht.),

· Az államháztartásról szóló törvény végrehajtásáról szóló 368/2011. (XII.31.) Korm. rendelet (továbbiakban: Ávr.)

· Az államháztartás számviteléről szóló 4/2013. (I.11.) Korm. rendelet.
Az előzőekben felsorolt jogszabályoknak megfelelően készítettük el az Esély Szociális Társulás 2020. évi költségvetését.
A Társulás által fenntartott Esély Szociális és Gyermekjóléti Központ az alábbi feladatokat látja el településenként: 

Család- és gyermekjóléti szolgálat: Budaörs, Pusztazámor, Sóskút, Herceghalom
Házi segítségnyújtás: Pusztazámor, Sóskút, Herceghalom
Szociális étkeztetés: Pusztazámor, Sóskút,
Idősek nappali intézményi ellátása: Sóskút, Pusztazámor
Támogató Szolgáltatás: Budaörs, Pusztazámor, Sóskút, Törökbálint, Herceghalom
Jelzőrendszeres házi segítségnyújtás: Pusztazámor, Sóskút, Törökbálint, Biatorbágy, Herceghalom települések tekintetében.
A társulásban részt vevő önkormányzatok lakosságszáma a 2020. évi költségvetéshez kapcsolódóan:
2019. január 1-jei lakosságszám:

Budaörs: 29 709 fő, 

Pusztazámor: 1222 fő

Sóskút: 3 464 fő 
A társulással szerződéses viszonyban álló települések lakosságszáma a 2020. évi költségvetéshez kapcsolódóan: 

2019. január 1-jei lakosságszám:
Törökbálint: 14 297 fő

Biatorbágy: 13 692 fő

Herceghalom: 2 615 fő

A költségvetési törvény alapján a társulás fenntartásában működő Esély Szociális és Gyermekjóléti Központ által ellátott szociális feladatok tekintetében a fenntartót állami támogatás illeti meg.
A költségvetési törvény 2. melléklet III. 2. pontja alapján a fenntartó az alábbi állami támogatásokra jogosult: 
a) Család- és gyermekjóléti szolgálat
	 FAJLAGOS ÖSSZEG:
	 3 780 000 forint/számított létszám/év


A központi költségvetés a számított szakmai létszám alapján támogatást biztosít a Szoctv. a Gyvt. és a Kiegészítő szabályok 5. o) pontja szerinti szakmai szabályoknak megfelelően család- és gyermekjóléti szolgálatot biztosító települési önkormányzatok részére, a személyi és dologi kiadások elismert átlagos költségei figyelembevételével.

A támogatásra a feladat ellátására kötelezett önkormányzat, azaz az önálló polgármesteri hivatalt működtető, illetve a közös önkormányzati hivatal székhelye szerinti önkormányzat jogosult. Ez utóbbi esetben a támogatás igénylője a támogatásból a közös önkormányzati hivatalhoz tartozó valamennyi település feladatellátását biztosítja.

Támogatás nyújtható a fentiek szerint meghatározott települési önkormányzatoknak a Gyvt. szerinti ellátási területen kívüli települések ellátásához is, figyelembe véve azon jogszabályi rendelkezést, hogy - közös hivatalhoz tartozó település esetén - a közös hivatalhoz tartozó valamennyi települést ugyanannak a szolgálatnak kell ellátnia. Ebben az esetben a támogatás megállapítása az ellátott

- önálló polgármesteri hivatallal rendelkező önkormányzatonként és

- közös hivatalonként

külön-külön történik, a támogatás igénylője ezek együttes összegére jogosult. Ebben az esetben az ellátást nem saját maga biztosító önkormányzat a támogatásra nem jogosult.

Társult feladatellátás csak abban az esetben támogatható, ha annak székhelye, így a támogatás igénylője a feladat ellátására kötelezett önkormányzat.

aa) Számított szakmai létszám meghatározása
Valamennyi, a támogatásra jogosult települési önkormányzatot támogatás illeti meg a számított szakmai létszám alapján. E szakmai létszám meghatározása számított alap- és kiegészítő létszám, illetve korrekciós szorzó alapján történik.

aaa) Számított alaplétszám meghatározása:
ALsz =

- járásszékhely települési önkormányzatok esetében: L/8 000,

- fővárosi kerületi önkormányzatok esetében: L/12 000,

- egyéb önkormányzatok esetében: L/5 000,

de minimum 1 fő

ahol:

ALsz = az adott évre elismert foglalkoztatottak számított alaplétszáma, egy tizedesjegyre kerekítve,

L = a település, fővárosi kerület lakosságszáma, közös önkormányzati hivatal esetén a hivatalhoz tartozó önkormányzatok együttes lakosságszáma.

aab) Számított kiegészítő létszám meghatározása:
Amennyiben a közös önkormányzati hivatalt négynél több település alkotja, a székhely önkormányzat számított kiegészítő létszámának meghatározása: 

	 Közös hivatalt alkotó települések száma
	 KLsz (fő)

	 5-8 település
	 L/10 000, de legalább 0,5 fő

	 8 település felett
	 2 * (L/10 000), de legalább 1 fő


ahol:

KLsz = adott évre elismert foglalkoztatottak számított kiegészítő létszáma, egy tizedesjegyre kerekítve.

aac) A számított alaplétszám korrekciós szorzója
A számított alaplétszám korrekciós szorzója (SZk) azon fővárosi kerületi önkormányzatok esetében, amelyeknél a kerület teljes lakosságszámához viszonyítva - tárgyévet megelőző év május 31-én - a rendszeres gyermekvédelmi kedvezményben részesülő gyermekek aránya meghaladja a 2,5%-ot: 1,5, minden más önkormányzat esetében: 1.

ab) A támogatás meghatározása:
T = [(ALsz * SZk) + KLsz+ EM] * FÖ

ahol:

T = a támogatás összege,

FÖ = a támogatás fajlagos összege.

c) Szociális étkeztetés
	 FAJLAGOS ÖSSZEG:
	 65 360 forint/fő


A támogatás a települési önkormányzatoknak a Szoctv. 62. §-a alapján és a Kiegészítő szabályok 5.o) pontja szerinti szakmai szabályoknak megfelelően nyújtott szociális étkeztetés feladataihoz kapcsolódik.

A támogatás a települési önkormányzatot a szociális étkeztetésben ellátottak száma szerint illeti meg. Ezen a jogcímen igényelhető támogatás a népkonyhai étkeztetésben részesülők után is.

A támogatás nem vehető igénybe a III.5. pont szerinti jogcímeken gyermekétkeztetésben részesülők után.

Az ellátottak számának meghatározása: tervezéskor – a heti 6, illetve 7 napon nyújtott szolgáltatásoknál a 6, illetve 7 nap alapulvételével - az ellátottak éves becsült száma, elszámoláskor az étkeztetésben részesülők étkeztetésre vonatkozó igénybevételi naplója alapján naponta összesített ellátottak száma osztva 249-cel. Egy ellátott naponta csak egyszer vehető figyelembe.

Amennyiben a szociális étkeztetés feladatának ellátásáról - a Kiegészítő szabályok 5.d)-e) alpontoknak megfelelő - társulás gondoskodik, úgy az ellátottak után a fajlagos összeg 110%-a igényelhető.

d) Házi segítségnyújtás
A támogatásra az a települési önkormányzat jogosult, amely a házi segítségnyújtást a Szoctv. 63. §-a alapján és a Kiegészítő szabályok 5.o) pontja szerinti szakmai szabályoknak megfelelően működteti.

A támogatás a települési önkormányzatot a házi segítségnyújtás szociális segítés keretében ellátott személyek száma, személyi gondozás esetén a számított ellátotti létszám szerint illeti meg. 

da) Szociális segítés
	 FAJLAGOS ÖSSZEG:
	 25 000 forint/fő


A támogatás a Szoctv. 63. § (3) bekezdése és a Kiegészítő szabályok 5.o) pontja szerinti szakmai szabályok alapján biztosított szociális segítés keretében kizárólag szociális segítésre megállapodást kötött ellátottak után jár. A feladat ellátható közfoglalkoztatottak alkalmazásával, de ez esetben a támogatás kizárólag a feladat ellátásával összefüggő kiadások közfoglalkoztatáshoz kapcsolódó egyéb állami támogatással nem fedezett részére használható fel.

Az ellátottak számának meghatározása: tervezéskor a szociális segítés keretében ellátottak éves becsült száma, elszámoláskor a szociális segítésben részesülők tevékenységnaplója alapján naponta összesített ellátottak száma osztva 249-cel.

db) Személyi gondozás
	 FAJLAGOS ÖSSZEG:
	 330 000 forint/fő


A támogatás a Szoctv. 63. § (4) bekezdése és a Kiegészítő szabályok 5.o) pontja szerinti  szakmai szabályok alapján biztosított személyi gondozás keretében kizárólag személyi gondozásra megállapodást kötött ellátottak után jár. 2016. évben kötött megállapodások esetén azon ellátottak után is jár a támogatás, akikkel személyi gondozásra és szociális segítésre kötöttek megállapodást. A támogatásnál nem vehető figyelembe a társadalmi gondozók alkalmazásával, a közérdekű önkéntes tevékenység keretében, a közfoglalkoztatotti jogviszonyban álló személyek, vagy szociális szövetkezet igénybevételével nyújtott ellátás.

Az ellátottak számának meghatározása: tervezéskor a személyi gondozásra megállapodással rendelkező ellátottak részére nyújtott tevékenység éves becsült óraszáma alapján kalkulált ellátotti létszám. Elszámoláskor az ellátotti létszámot a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM rendelet 2. számú melléklet Kiegészítő szabályok 3. pontja alapján kell meghatározni. Amennyiben a gondozást nem heti 40 órában foglalkoztatott szociális gondozó végzi, úgy a gondozásra fordított havi 147 órás órakeret arányosan csökkentve vehető figyelembe. Az ellátottak száma igényléskor és elszámoláskor sem haladhatja meg a befogadott ellátotti létszámot. 

Amennyiben a házi segítségnyújtásról - a Kiegészítő szabályok 5.d)-e) pontoknak megfelelő - társulás gondoskodik, úgy a személyi gondozásnál figyelembe vett ellátotti létszám után a fajlagos összeg 130 %-a igényelhető.

Egy ellátott naponta a da)-db) jogcímek közül csak egy jogcímen vehető figyelembe.
db) Időskorúak nappali intézményi ellátása
	FAJLAGOS ÖSSZEG:
	 190 000 forint/fő


A támogatást azok a települési önkormányzatok vehetik igénybe, amelyek a Szoctv. 65/F.§-a alapján és a Kiegészítő szabályok 5.o) pontja szerinti szakmai szabályoknak megfelelően időkorúak nappali ellátását biztosító intézményt tartanak fenn. A támogatás az önkormányzatokat az ellátottak száma szerint illeti meg.

Azon ellátott után, akire vonatkozóan a támogató szolgáltatás és a közösségi ellátások finanszírozásának rendjéről szóló jogszabályban meghatározott intézményen belüli foglalkoztatási támogatást, vagy fejlesztő foglalkoztatás működési támogatását, vagy a megváltozott munkaképességű munkavállalókat foglalkoztató munkáltatók akkreditációjáról, valamint a megváltozott munkaképességű munkavállalók foglalkoztatásához nyújtható költségvetési támogatásokról szóló 327/2012. (XI.16.) Korm. rendelet alapján az akkreditált foglalkoztatónak támogatást folyósítanak, a fenntartó az adott napra csak a támogatás 60%-át igényelheti.
Az ellátottak számának meghatározása: tervezéskor az ellátottak éves becsült száma, elszámolásnál a nappali ellátásban részesülők látogatási és eseménynaplója alapján naponta összesített ellátottak száma– a heti 6, illetve 7 napon nyújtott szolgáltatásoknál a 6, illetve 7 nap alapulvételével - osztva 249-cel. Nem vehetők figyelembe a kizárólag étkeztetésben részesülők.

Amennyiben az időskorúak nappali intézményi ellátásáról – a Kiegészítő szabályok 5.d)-e) pontoknak megfelelő – társulás gondoskodik, úgy az ellátottak után a fajlagos összeg 150%-a igényelhető.
l) Támogató szolgáltatás
Alaptámogatás

	 FAJLAGOS ÖSSZEG:
	 3 000 000 forint/év/szolgálat


Teljesítménytámogatás

	 FAJLAGOS ÖSSZEG:
	2 500 forint/feladategység


A támogatást azok a települési önkormányzatok vehetik igénybe, amelyek a Szoctv. és a Kiegészítő szabályok 5.o) pontja szerinti szakmai szabályoknak megfelelően támogató szolgáltatást tartanak fenn. A támogatásra jogosult települési önkormányzatot alaptámogatás illeti meg a szolgálatok száma és teljesítménytámogatás a szolgálat által biztosított feladategységek alapján a következők szerint.

T = AT + (Fe * Tt)

ahol:

AT= alaptámogatás

Fe = feladategység: a halmozott fogyatékossága vagy autizmusa miatt szociálisan rászorult személyek segítésével töltött 40 perc, más szociálisan rászorult személyek segítésével töltött 1 óra, illetve a szociálisan rászorult személyek szállítása közben megtett 5 kilométer,

Tt = teljesítménytámogatás

Feladategységek számának meghatározása: tervezéskor a feladategységek tervezett száma, de legfeljebb a Szoctv. alapján befogadott feladategység, elszámolásnál a teljesített feladategység, de legfeljebb a befogadott feladategység.

Támogató szolgáltatás esetén évente legalább 1200 feladategységet, nem egész évben történő támogatás esetén ennek időarányos részét személyi segítéssel kell teljesíteni. Ahány feladategységgel a szolgáltató ennél kevesebbet teljesít, annyi szállítási szolgáltatással teljesített feladategység nem vehető figyelembe a teljesített feladategység meghatározása során. A szállításhoz kapcsolódó személyi segítés aránya a személyi segítésen belül az elszámolható feladategység legfeljebb 50%-a lehet.

Ha a kötelezően teljesítendő feladatmutató – évi 3000 feladategység, nem egész évben történő támogatás esetén ezek időarányos része – nem teljesül, elszámoláskor a tárgyévi alaptámogatás arányos részét vissza kell fizetni.

Társulás bevételei
I. Működési költségvetés bevételei
1. Működési célú támogatás államháztartáson belülről

1.2 Egyéb működési célú támogatások államháztartáson belülről
Ezen a bevételi jogcímen terveztük a Budaörs Város Önkormányzat, mint a társulás gesztor önkormányzata számlájára befolyó, a társulást megillető, a költségvetési törvény 2. számú melléklete szerinti állami támogatások (48.194 e Ft), valamint az intézményi szolgáltatást igénybevevő települések tárgyévi hozzájárulásainak (120.789 e Ft) összegét. 
Az Esély Szociális Társulás fenntartásában működő Szociális és Gyermekjóléti Központ feladatellátásához kapcsolódó 2020.évi állami támogatást Budaörs Város Önkormányzata, mint az Esély Szociális Társulás gesztor önkormányzata igényelte 48.194 e Ft összegben az alábbi jogcímek szerint: 
a) A családsegítés és gyermekjóléti szolgáltatás állami támogatása a számított létszám alapján: 26.520.000 Ft/év.
b) A szociális étkeztetés állami támogatása: 2.745.120 Ft/év, továbbá a társult formában történő feladatellátás miatt további 274.512 Ft/év összegre jogosult a fenntartó (összesen: 3.019.632 Ft/év).

c) A házi segítségnyújtás állami támogatása az alábbi jogcímeken: 
1. Szociális segítés: 50.000 Ft/év,
2. Személyi gondozás: 2.970.000 Ft/év, továbbá a társult formában történő feladatellátás miatt további 594.000 Ft/év összegre jogosult a fenntartó (összesen: 3.564.000 Ft/év). 

d) Az időskorúak nappali intézményi ellátásának állami támogatása: 1.900.000 Ft/év, továbbá a társult formában történő feladatellátás miatt további 950.000 Ft/év összegre jogosult a fenntartó (összesen: 2.850.000 Ft/év). 

e) Támogató szolgáltatás intézményi ellátásának állami támogatása: alaptámogatás 3.000.000 Ft/év/szolgálat, teljesítménytámogatás (3676 feladategység x 2.500Ft/feladategység) 9.190.000 Ft (összesen: 12.190.000 Ft/év). 

A jelzőrendszeres házi segítségnyújtás a szociális igazgatásról és szociális ellátásokról szóló 1993. évi III. törvény módosítása alapján 2013. július 1-től állami feladat lett, amelynek megvalósítása a Szociális és Gyermekvédelmi Főigazgatóság (SZGYF) közreműködésével történik.

A jelzőrendszeres házi segítségnyújtást – mint állami feladatot – támogatási szerződés alapján látja el az Esély Szociális Társulás a fenntartásában működő Szociális és Gyermekjóléti Központ útján. Az SZGYF tájékoztatása alapján a 2020. évi támogatási összeg megállapítására, az igényfelmérések összesítését követően, várhatóan a tavasz folyamán kerül sor. A szolgáltatás ellenértékét (3.329 e Ft) ezért a 2019. évi összeggel terveztük működési célú, államháztartáson belülről származó bevételként. 

3. Működési bevételek
3.2. Szolgáltatások ellenértéke

A jogcímen a Vakok- és Gyengénlátók Közép-Magyarországi Regionális Egyesületével és a Buda-környéki Látássérültek Közhasznú Egyesületével kötött használatba adási szerződésből származó 144 e Ft összegű bevételt terveztük.

3.8 Egyéb működési bevételek
Ezen a jogcímen a Társulásban résztvevő települések által fizetendő 2020. évi tagdíj (6.879 e Ft) összegét terveztük. 

A társulásban részt vevő települések tagdíj fizetési kötelezettsége 2020. évre 200 Ft/lakosságszám figyelembevételével az alábbiak szerint alakul:

	Település
	Lakosságszám 2019. január 
1-jén
	Fajlagos összeg (Ft)
	2020. évi tagdíj (Ft)

	Budaörs Város Önkormányzat
	29 709
	200
	5.941.800

	Sóskút Község Önkormányzat
	3 464
	200
	692.800

	Pusztazámor Község Önkormányzat
	1 222
	200
	244.400

	Összesen
	34 320
	200
	6.879.000


Esély Szociális Gyermekjóléti Központ bevételei

Működési bevételeken belül a szolgáltatások ellenértéke jogcímen (házi segítségnyújtás, támogató szolgáltatás keretében személyi segítés és szállítás) 1.350 e Ft, az ellátási díjak bevételi jogcímen 2.953 e Ft, kiszámlázott ÁFA jogcímen pedig 797 e Ft bevételt terveztünk. 
Finanszírozási bevételeken belül az irányító szervi támogatás jogcímen a Szociális és Gyermekjóléti Központ 2020. évi működéséhez nyújtott fenntartói támogatás összegét terveztük 175.895 e Ft összegben. 
Kiadások tervezése

A Társulás, valamint a fenntartásában működő költségvetési intézmény kiadásait kiemelt előirányzatonkénti részletezettségben mutatjuk be. 

Társulás kiadásai
Kiadásként az egyéb dologi kiadásokon belül szerepelnek a Társulás egyéb dologi kiadásai (számlavezetéssel kapcsolatos kiadások) 500 e Ft összegben. 
Az egyéb működési célú kiadásokon a Budaörsi Polgármesteri Hivatal, mint a Társulás munkaszervezeti feladatait ellátó költségvetési szervnek, ezen feladatellátással összefüggő kiadásaihoz történő hozzájárulást terveztük 2.940 e Ft összegben, melynek forrása a társulási tagok által befizetett tagdíj. 
Irányító szervi támogatás folyósítása soron terveztük a Társulás által fenntartott intézmény működéséhez 2020. évre biztosítani kívánt támogatást 175.895 e Ft összegben, melynek forrása 48.194 e Ft állami támogatás, a jelzőrendszeres házi segítségnyújtás 3.329 e Ft összegű állami támogatása, az intézményi szolgáltatást igénybevevő települések 120.789 e Ft összegű tárgyévi hozzájárulása, a Társulásban résztvevő települések által fizetendő 2020. évi tagdíj fele 3.439 e Ft, valamint a Társulás 144 e Ft összegű saját bevétele.
Esély Szociális Gyermekjóléti Központ kiadásai
Az intézményben foglalkoztatottak személyi juttatásait és annak munkáltatót terhelő járulékait a hatályos jogszabályoknak megfelelően terveztük. 
Az intézményben foglalkoztatottak részére 2020. évben a 2020. évi költségvetési törvény 59. § (4) bekezdésében foglaltakra tekintettel az éves cafetéria keret, a juttatást teljesítő munkáltatót terhelő közterheket is magában foglaló bruttó 200.000 Ft/álláshely/év.

A költségvetési intézményben foglalkoztatottak részére a költségvetési határozati javaslatban meghatározott mértékű jutalmat, kereset-kiegészítést és egy havi külön juttatást terveztünk.

A tervezett dologi kiadások az intézmény feladatellátási- és gazdálkodási sajátosságához igazodnak.

A felhalmozási kiadások keretében informatikai eszközök (927 e Ft), valamint egyéb tárgyi eszközök beszerzése (5.741 e Ft) szerepel. 
Az Esély Szociális Társulás fenntartásában működő költségvetési szerv létszámkeretét az 5. számú melléklet tartalmazza.

Az Esély Szociális Társulás által nyújtott közvetett támogatásokat a 8. számú melléklet tartalmazza. 

Kérem a Tisztelt Társulási Tanácsot az Esély Szociális Társulás 2020. évi költségvetéséről szóló előterjesztés megvitatására, illetve a határozati javaslatok elfogadására.
Mellékletek: 
1. sz. melléklet: Esély Szociális Társulás 2020. évi költségvetése Társulás és intézménye összesen

2. sz. melléklet: Társulás bevételei és kiadásai

3. sz. melléklet: Tagdíjak és települési hozzájárulások

4. sz. melléklet: Szociális és Gyermekjóléti Központ bevételei és kiadásai

5. sz. melléklet: A Társulási intézmény létszámkeretei

6. sz. melléklet: Esély Szociális Társulás 2020. évi összevont költségvetési mérlege

7. sz. melléklet: Esély Szociális Társulás 2020. évi előirányzat felhasználási ütemterve

8. sz. melléklet: Esély Szociális Társulás által adott közvetett támogatások
	
	


Határozati javaslat a Társulási Tanács részére:

1. Az Esély Szociális Társulás Társulási Tanácsa az Esély Szociális Társulás 2020. évi költségvetését az előterjesztés 1.- 8. számú mellékletekben foglalt tartalommal fogadja el.
2. Az Esély Szociális Társulás Társulási Tanácsa ( figyelemmel az államháztartásról szóló 2011. évi CXCV. törvény (a továbbiakban: Áht.) 23. § (2) bekezdés c) pontjában foglalt előírásra ( a Társulás, valamint az általa irányított költségvetési szerv együttes 2020. évi költségvetésének

költségvetési bevételét            
                     184 435   ezer Ft-ban

költségvetési kiadását


          184 435   ezer Ft-ban

költségvetési egyenlegét

  
                     0   ezer Ft-ban 

állapítja meg, ezen belül

működési költségvetési bevételét                      184 435  ezer Ft-ban

     működési költségvetési kiadását                        177 767   ezer Ft-ban

működési költségvetési egyenlegét
                6 668   ezer Ft-ban

     felhalmozási költségvetési bevételét                              0   ezer Ft-ban

           felhalmozási költségvetési kiadását                        6 668   ezer Ft-ban

     felhalmozási költségvetési egyenlegét                  - 6 668   ezer Ft-ban

     állapítja meg. 
3. Az Esély Szociális Társulás Társulási Tanácsa a társulásban részt vevő települések által 2020. évre fizetendő tagdíjat 200 Ft/lakosságszámban határozza meg, az alábbiak szerint:

	Település
	Lakosságszám 2019. január 1-jén
	Fajlagos összeg (Ft)
	2020. évi tagdíj (Ft)

	Budaörs Város Önkormányzat
	29 709
	200
	5.941.800

	Sóskút Község Önkormányzat
	3 464
	200
	692.800

	Pusztazámor Község Önkormányzat
	1 222
	200
	244.400

	Összesen
	34 320
	200
	6.879.000


4. A költségvetési szerv a költségvetése kiemelt előirányzatai és a kiemelt előirányzatain belüli rovatok között – a 5. pontban foglalt kivétellel - saját hatáskörben átcsoportosítást hajthat végre.

5. A dologi kiadások körében megtervezett részelőirányzatok között a vásárolt élelmezésre, a karbantartásra és közüzemi költségekre megtervezett előirányzatok maradványa nem használható fel más előirányzatra, esetleges többletteljesítés esetén az egyéb dologi kiadásokon belül kell a forrást saját hatáskörben biztosítani.
6. A költségvetési szervnél az egységes rovatrend B410 Biztosító által fizetett kártérítés teljes összegét a kapcsolódó kiadási előirányzatok emelésére kell felhasználni. Ebben az esetben az Ávr. 35. § (10) bekezdésének megfelelően az irányító szerv hatáskörében az előirányzat módosításra utólag, a költségvetési szerv adatszolgáltatása alapján kerül sor.
7. Az Esély Szociális Társulás Társulási Tanácsa az általa fenntartott költségvetési szervnél foglalkoztatott közalkalmazottak részére az intézmény 2020. évi költségvetésében a törvény szerinti illetményeken túl az alábbiakat biztosítja:  
· Foglalkoztatottakra jutó cafetéria-juttatás bruttó 200.000Ft/álláshely.

· Az intézménynél foglalkoztatott közalkalmazottak részére kereset-kiegészítést állapít meg, melynek éves keretösszege: 6.864 e Ft.

· A költségvetési szervnél közalkalmazotti jogviszonyban állók részére egyhavi külön juttatást biztosít, melynek kifizetésére a tárgyév december 1-15 között kerülhet sor. Az egyhavi külön juttatás éves keretösszege: 5.710 e Ft. Az egyhavi külön juttatást annak a közalkalmazottnak kell teljesíteni, aki a tárgyév december 1-jén közalkalmazotti jogviszonyban áll és a próbaidejét letöltötte. A tárgyévben 30 napot meghaladó távollét, valamint évközben történő jogviszony létesítése esetén az egyhavi külön juttatás időarányos részét kell teljesíteni.  

· Az intézmény személyi kiadásai kiemelt előirányzatán belül jutalom címén, teljesítményösztönzés, személyi ösztönzés céljára az eredeti, kereset-kiegészítés nélküli, törvény szerinti illetmények összegére vetített 8 %-os mértéket biztosítja 6.080 e Ft összegben.

8. A fizetési számlához kapcsolódóan a bankszámla-hozzájárulás mértéke évi 12 000 Ft, amelynek kifizetése félévente, az I. félévben a félév utolsó munkanapján, a II. félévre vonatkozóan legkésőbb december 10-én történik. 

9. Az Esély Szociális Társulás Társulási Tanácsa az Ávr. 51. § (1) bekezdésével összhangban a Társulás által irányított költségvetési szervnél az egységes rovatrend K1102 Normatív jutalmak és a K1103 Céljuttatás, projektprémium rovatai költségvetési kiadási előirányzatai terhére a költségvetési évben együttesen az egységes rovatrend K1101 Törvény szerinti illetmények, munkabérek rovat eredeti előirányzatának harminc százalékáig engedélyez kifizetést.

10. Az Esély Szociális Társulás Társulási Tanácsa - az első negyedév kivételével – negyedévenként, de legkésőbb a költségvetési beszámoló elkészítésének határidejéig, december 31-ei hatállyal módosítja a költségvetési határozatát. 

11. A bevételek beszedésekor, a kiadások teljesítésekor lehetőség szerint készpénzkímélő fizetési módokat kell alkalmazni. Készpénz felvétele, illetve készpénzes kifizetés a házipénztárból kizárólag készlet és kis értékű tárgyi eszköz beszerzésekre, kiküldetési, 100 e Ft-ot el nem érő reprezentációs kiadásokra, továbbá az egyes kisösszegű szolgáltatási kiadások készpénzben történő teljesítésére engedélyezhető.
A határozathozatal az SZMSZ VII. fejezet 8. pontja alapján nyílt szavazással történik.  A támogató döntéshez az SZMSZ VII. fejezet 5. pontja alapján egyszerű többség szükséges.

Határidő: azonnal

Felelős: Elnök

Végrehajtást végzi: Pénzügyi Iroda
	
	


Budaörs, 2020. február „     ”.

Wittinghoff Tamás 


Társulási Tanács elnöke

Az előterjesztést készítette: 

